Sieger van der Laan

Sieger van der Laan (It Hearrenfean, 15 jannewaris 1907 - De Tynje, 14 april 1945) wie ûnderwizer oan de bysûndere u.l.o.-skoalle op It Hearrenfean. 

Yn de Twadde Wrâldoarloch, by de Dútske  besetting, sluet er him oan by de Binnenlânske Striidkrêften (N.B.S.). Teffens wie er belutsen by de útjefte fan it yllegale blêd Trouw. 
Op 14 april 1945, de dei dat it súdlike diel fan It Hearrenfean al befrijd wie, waard hy ferriederlik delsjitten by De Tynje troch de kommandant fan in groep Dútsers, dy't troch it swaaien mei wite flaggen oanjoegen harren oerjaan te wollen. Op fersyk fan de Kanadezen soe Van der Laan as tolk optrede. Sawol de dieder as de oare Dútsers waarden dêrnei troch de Kanadezen deasketten.

Op It Hearrenfean is de Sieger van der Laanstrjitte nei him neamd.

Kategory:Frysk ûnderwizer
Kategory:Frysk fersetsstrider yn de Twadde Wrâldkriich
Kategory:Frysk misdieslachtoffer
Kategory:Moardslachtoffer
Kategory:Persoan dy't omkommen is yn in oarlochssitewaasje op lân
Kategory:Persoan berne op It Hearrenfean
Kategory:Persoan stoarn op De Tynje
Kategory:Persoan berne yn 1907
Kategory:Persoan stoarn yn 1945